Source: http://docplayer.fi/2555559-S-u-o-m-e-n-y-m-p-a-r-i-s-t-o-riikka-rahtola-kimmo-ronka-kristiina-tervaskanto-hissi-tuli-taloon-kokemuksia-hissin-rakentamisesta.html
Timestamp: 2017-12-16 09:52:15+00:00
Document Index: 25174361

Matched Legal Cases: ['kko ', 'kko ', 'kko ', 'kko ', 'kko ', 'KKO ', 'kko ']

S u o m e n y m p ä r i s t ö. Riikka Rahtola - Kimmo Rönkä - Kristiina Tervaskanto. Hissi tuli taloon. Kokemuksia hissin rakentamisesta - PDF
S u o m e n y m p ä r i s t ö. Riikka Rahtola - Kimmo Rönkä - Kristiina Tervaskanto. Hissi tuli taloon. Kokemuksia hissin rakentamisesta
Download "S u o m e n y m p ä r i s t ö. Riikka Rahtola - Kimmo Rönkä - Kristiina Tervaskanto. Hissi tuli taloon. Kokemuksia hissin rakentamisesta"
1 S u o m e n y m p ä r i s t ö 794 Riikka Rahtola - Kimmo Rönkä - Kristiina Tervaskanto Hissi tuli taloon Kokemuksia hissin rakentamisesta HELSINKI Y M P Ä R I S T Ö M I N I S T E R I Ö
2 Suomen ympäristö 794 Asunto- ja rakennusosasto Taitto: Leila Haavasoja Valokuvat: Riikka Rahtola ja Kristiina Tervaskanto ISSN ISBN ISBN (PDF) Edita Prima Oy Helsinki Suomen ympäristö 794
3 Esipuhe Hissien rakentaminen olemassa olevaan asuntokantaan on kasvanut viime vuosina. Tämän vuoden maaliskuussa voimaan tulleen uusien asuntosuunnittelua koskevien rakentamismääräysten mukaan kaikki uudet kolmikerroksiset kerrostalot on varustettava hissillä. Kun tätä sovelletaan vanhaan asuntokantaan, voidaankin ajatella, että hissin rakentaminen kolmikerroksiseen tai korkeampaan asuintaloon vastaa tämän päivän vaatimuksia. Hissi parantaa asumisen laatua ja asuinrakennusten toiminnallisuutta. Tämä on erityisen tärkeää väestön ikääntyessä. Hissin rakentaminen on myös osa asuinkiinteistön pitkäjänteistä kehittämistä. Hissin rakentaminen vanhaan kerrostaloon on kuitenkin vaativa hanke. Vaikka valtio tukee hissin rakentamista merkittävästi ja useat kunnat myöntävät avustuksia, on asukkaille jäävä maksuosuus silti suuri. Tämän vuoksi asuntoosakeyhtiön päätöksenteko on hissin osalta yleensä hankalaa. Toisaalta myös hissin suunnitteluun ja toteuttamiseen tarvitaan monenlaista tietoa. Sitä tarvitaan esimerkiksi rakennusvalvonnasta, palo- ja pelastustoimesta sekä kaavoittajilta. Hissien rakentamisessa pääosassa ovat kuitenkin asukkaat, joiden asuintalon toimivuutta ollaan parantamassa ja joilla ei ole juurikaan rakennusalan osaamista. Tässä raportissa kuvataan hissin hankintaprosessin eri vaiheita ratkaisuineen ja ongelmineen Helsingissä, Oulussa ja Kuopiossa kuudessa asunto-osakeyhtiössä, joihin hissi on rakennettu vuosina Tavoitteena oli löytää keinoja, joilla voidaan edistää hissien rakentamista. Arvioinnin ovat tehneet tutkija Riikka Rahtola ja johtaja Kimmo Rönkä Taideteollisen korkeakoulun Future Home Institutesta ja arkkiteht. yo Kristiina Tervaskanto Oulun yliopiston arkkitehtuurin osastolta. Hanketta ovat rahoittaneet ympäristöministeriön lisäksi Helsingin, Kuopion ja Oulun kaupungit. edistää asuinrakennusten ja asuinympäristöjen esteettömyyttä ja toiminnallisuutta monin tavoin. Tämä hissiselvitys tuo tarpeellista tietoa hissihankkeen toteutuksesta ja kokemuksista auttaen siten osaltaan asuntoosakeyhtiöitä sekä suunnittelijoita ja viranomaisia hissirakentamiseen liittyvissä kysymyksissä. Syyskuussa 2005 Raija Hynynen Ylitarkastaja Erkki Laitinen Rakennusneuvos 3
4 Sisältö Esipuhe... 3 Osa I Hisseja vanhoihin kerrostaloihin Hissi vanhaan kerrostaloon - johdanto Käyttäjälähtöisyys asuinkiinteistöjen perusparantamisessa Käyttäjätutkimus hissitutkimuksen lähtökohtana Tutkimusmenetelmät Osa II Kolme kaupunkia, kuusi taloyhtiötä, 18 hissiä: Kokemuksia hissihankkeista Asukkaiden ja taloyhtiön hissihanke Tarkastelutapa Esimerkkitaloyhtiöt Kokemuksia lykkääntyneistä hissihankkeista Kooste taloyhtiötarkasteluista Hissien suunnittelu- ja rakentamisprosessi Hissien toteuttamisen lähtökohtia Hissin rakentaminen ja asuinkiinteistöjen korjaukset Hankkeen käynnistäminen Hissien suunnitteluprosessi Hissien rakentaminen Kehittämismahdollisuuksia hissien suunnittelu- ja rakentamisprosessiin Osa III Hissit ja kiinteistöjen kehittäminen Hissi osana asuintalojen kehittämistä nykyaikaiseksi Asukaslähtöisen taloyhtiötoiminnan malli Kiinteistön kehittämisen tavoitteet Kiinteistön kehittämisen tasot Hyvä hissihanke Hissi kiinteistön elinkaaressa Hissihanke prosessina Kehitystarpeet ja ehdotukset Liitteet Lähdeluettelo Kuvailulehdet Suomen ympäristö 794
5 Osa I Hisseja vanhoihin kerrostaloihin 5
6 1 Hissi vanhaan kerrostaloon - johdanto Taustaa En tarvitse hissiä, mutta haluan hissin Hissitön kerrostalo on toimivuudeltaan puutteellinen. Tämä tällä hetkellä uusiin kerrostaloihin liitettävä itsestäänselvyys hissi oli pitkään taustalla ja hissejä ei pidetty välttämättömyytenä. Kun taloja rakennettiin viime vuosisadalla asuntotuotantoon, hissi nähtiin vielä 1950-luvulle saakka kalliina ylellisyysvarusteena ja se jäi pois yleensä kaikista neljäkerroksisista ja sitä matalammista kerrostaloista, lainsäädännön näin salliessa. Taloon muutettaessa perheet olivat nuoria, eikä asia vaivannut vasta kaupungistumisen alussa olevia suomalaisia. Vasta iän karttuessa asukkaat tiedostivat hissittömien kerrostalojen puutteellisuuden ja keskustelu hissien rakentamisen tarpeesta alkoi. Hissien rakentamiseksi vanhoihin kerrostaloihin on tehty useita tutkimuksia 1990-luvulta lähtien, kuten Hissi vanhaan kerrostaloon (1997), Hissiopas vanhaan kerrostaloon (2000), Remonttihissin hankinnan edistäminen (2000), Hissihankkeen ketjutus (2001) ja Hissi meidän taloon -kyselytutkimus (2002). Myös kunnissa on tehty omia hissiselvityksiä, palkattu hissiasiamiehiä (Helsinki) ja järjestetty omia hissien rakentamista edistäviä kampanjoita (Helsinki, Oulu ja Kuopio sekä Iisalmi, Joensuu, Tampere, Lappeenranta, Hämeenlinna, Espoo, Tuusula, Vantaa ja Inkoo). Uudenlaista ajattelua peruskorjaukseen ja -parantamiseen tuotiin esille Asukaslähtöisen perusparantamisen kehitystarpeet, IKE-esiselvityksessä (2005), jossa kerrostalon laadullista kehittämistä lähestyttiin asukaslähtöisesti. Kerrostalon korjausprosesseihin tuotiin teollisessa tuotemuotoilussa kehitettyjä käyttäjäkeskeisen suunnittelun menetelmiä. Huomattiin, että käyttäjä asukas, vuokralainen, omistaja tai sijoittaja oli jäänyt suunnittelu- ja rakentamisprosesseissa hyvinkin vähälle huomiolle. Asuinkiinteistöjen kehittämisessä tarvitaan asukaslähtöisyyttä (käyttäjien huomioiminen sekä heidän tarpeidensa ja toiveidensa kartoitus) sekä liiketoimintamalleissa asiakaslähtöisyyttä (business-to-business ja business-tocustomer). Hissi tuli taloon -projektissa on selvitetty kolmessa kaupungissa olevan kuuden taloyhtiön hissikokemuksia ja pyritty hakemaan hyviä malleja (ns. best practices) hyvän hissihankkeen malliprosessin kehittämiseksi. Hankkeessa pääpaino on käyttäjien näkökulmien avulla ymmärtää nykyistä paremmin vaativan perusparannushankkeen päätöksenteko-, suunnittelu- ja rakentamisprosessia. Tavoitteet Hissi tuli taloon -projektin tavoitteena oli selvittää toteutettujen hissihankkeiden suunnittelu-, päätöksenteko- ja rakentamisprosessia kuudessa eri taloyhtiössä (kaksi Helsingissä, yksi Kuopiossa ja kolme Oulussa). Kohteissa ei paneuduta teknisiin 6 Suomen ympäristö 794
7 yksityiskohtiin, mutta valittavat kohteet edustivat erilaisia taloja, porrashuoneita, alueita ja hissiratkaisuja. Lisäksi seurattiin muutamaa hanketta, jossa hissin rakentaminen on suunnitelmissa tai vireillä. Hankkeen tavoitteena on lisäksi selvittää käyttäjiä haastattelemalla ja kohteisiin perehtymällä hankkeen päätöksenteon, suunnittelun ja rakentamisen vaiheet, hankkeen kustannukset ja niiden jakautuminen sekä käyttäjien kokemukset eri hankkeissa. Hankkeen tuloksena haetaan toimivia ja käyttäjäkeskeisiä menetelmiä ja käytäntöjä asunto-osakeyhtiömuotoisen perusparannushankkeen päätöksenteko-, suunnittelu- ja rakentamisprosessia varten. Hankkeen lopputuloksena esitetään tapoja ja ehdotuksia, jotka edistävät ja tukevat hissien rakentamista vanhoihin kerrostaloihin. Toteutus Hissi tuli taloon -hankkeen rahoittajia ovat olleet ympäristöministeriö sekä Helsingin, Oulun ja Kuopion kaupungit. Hankkeen ovat toteuttaneet TaK Riikka Rahtola (päätutkija ja raportointi) ja DI Kimmo Rönkä (työn ohjaus) Taideteollisen korkeakoulun Future Home Instituutista. Työhön ovat osallistuneet myös arkkitehtiylioppilas Kristiina Tervaskanto ja professori Yrjö Tuppurainen Oulun yliopiston arkkitehtuurin osastolta (luku 4. Hissien suunnittelu- ja rakentamisprosessi). Hankkeessa on ollut johtoryhmä, jonka jäseninä ovat olleet rakennusneuvos Erkki Laitinen (johtoryhmän puheenjohtaja), ylitarkastaja Raija Hynynen, yli-insinööri Timo Huhtaluoma ja ylitarkastaja Juha-Pekka Maijala ympäristöministeriöstä, arkkitehti Leena Olsbo-Rusanen Oulun kaupungista, rakennusmestari Aira Pesonen Kuopion kaupungista, asuntoinsinööri Seppo Kauhanen ja hissiasiamies Erkki Holappa Helsingin kaupungista, arkkitehti Bengt-Vilhelm Levón Levón & Blomqvist Oy Ab:stä, ylitarkastaja Marja Kostiainen Valtion asuntorahastosta sekä vastaava lakimies Anu Kärkkäinen Kiinteistöliitosta. Hankkeessa järjestettiin myös workshop-seminaari ( ), johon osallistui noin 40 hissialan ja perusparantamisen asiantuntijaa, isännöitsijää ja taloyhtiön edustajaa. 7
8 2 Käyttäjälähtöisyys asuinkiinteistöjen perusparantamisessa 2.1 Käyttäjätutkimus hissitutkimuksen lähtökohtana Käyttäjälähtöisen tutkimuksen tavoite on ymmärtää mitä käyttäjät haluavat, miten he toimivat ja mihin he perustavat päätöksensä. Tutkimuksen avulla saadaan näkyviin tekijöitä, jotka tuotteen käyttäjälle tai ostopäätöksen tekijälle ovat tärkeitä. Käyttäjälähtöisillä tutkimusmenetelmillä saadaan laadullista tietoa, jonka pohjalta voidaan ymmärtää, miten tarkastelun kohderyhmä toimii, mihin sen päätökset ja valinnat perustuvat, sekä miten ympäristö ja erilaiset tilanteet näihin vaikuttavat. Laadullisen tutkimuksen keinoin voidaan tunnistaa syitä ihmisen toiminnan takana, ymmärtää syy- ja seuraussuhteita sekä sitä, miten näihin ihmisiin kyseisessä tilanteessa voidaan vaikuttaa. Näiden syiden ymmärtäminen on edellytyksenä luotaessa käyttäjälle paremmin sopivaa ja haluttavaa tuotetta. Hissihankeen yhteydessä tämä tarkoittaa esimerkiksi sitä, että hanke voidaan toteuttaa niin että se tukee parhaiten käyttäjän tarpeita. Hissin rakentaminen vanhaan kerrostaloon on asunto-osakeyhtiömuotoiselle kerrostalolle vaativa hanke, jossa päätöksentekijöinä on monia erilaisissa elämäntilanteissa olevia osakkaita. Hissin tarve ei kaikilla asukkailla ole välitön. Hissin hankkiminen onkin usein pitkäjänteisempi projekti kuin ihmisen hahmottama tarve tässä ja nyt. Ei riitäkään että tunnetaan, mitä ihmiset tarvitsevat, vaan on tiedostettava, mitä ihmiset haluavat. Käyttäjälähtöisen tutkimuksen avulla tutkimuskohde voidaan ymmärtää käyttäjän kannalta kokonaisuutena ja sen myötä löytää keinot, joilla asiakkaan vaatimuksiin voidaan vastata. Tavoitteena hissin haluttavuuden lisääminen Hissi vanhaan kerrostaloon on tuote, jolla on asiakkaat, mutta tuote ei ole tarpeeksi haluttava asiakkaiden näkökulmasta. Hissi vanhaan kerrostaloon on tuote, jolla on asiakkaat, mutta tuote ei ole tarpeeksi haluttava kaikkien asiakkaiden näkökulmasta. Asukkaan kokemukseen tuotteesta vaikuttavat koko hissihankkeen läpiviennin aikaiset tapahtumat, aina talon sisäisestä alustavasta pohdinnasta hissin jokapäiväiseen käyttöön saakka. Jotta hissihankkeiden toteuttamista ja läpiviemistä taloyhtiöissä voitaisiin aidosti tukea, tulee taloyhtiöiden toimintatapoja ja asukkaiden kokemuksia ja toiminnan motiiveja ymmärtää mahdollisimman laajasti. Käyttäjäkeskeisen suunnittelun avulla voidaan tunnistaa ja kehittää asukaslähtöisiä toimintatapoja hankkeen kaikissa vaiheissa, sekä arvioida asukaslähtöisyyden toteutumista. Käyttäjäkeskeisessä suunnittelussa käyttäjä on mukana hankkeen kehitysvaiheissa ja tuo oman näkökulmansa esille. (Asukaslähtöisen perusparantamisen kehitystarpeet, IKE esitutkimus) Käyttäjäkeskeisen suunnittelun standardin (ISO 13407) mukaisesti suunnittelussa tulee tunnistaa, ymmärtää ja määrittää tuotteen käyttöyhteys ja -ympäristö, määrittää käyttäjävaatimukset, tuottaa suunnitteluratkaisut näiden pohjalta sekä arvioida ratkaisuja suhteessa käyttäjävaatimuksiin. Käyttäjäkeskeinen suunnitte- 8 Suomen ympäristö 794
9 ISO 13407: Vuorovaikutteisten järjestelmien ihmiskeskeinen suunnitteluprosessi (human-centred design processes for interactive systems) luprosessi lähtee hankkeen alusta, ja sitä jatketaan kunnes ratkaisu täyttää vaatimukset. (Kuva yllä) Suunniteltaessa hissiä vanhaan kerrostaloon tulee käyttäjä huomioida kaikissa hissin hankintaan liittyvissä prosessin vaiheissa, jotta käyttäjäkeskeisyys toteutuu. Tämän tutkimuksen tarkastelussa hissihankkeen käyttäjiä ovat erilaisissa elämäntilanteissa olevat osakkaat, eli asukkaat ja sijoittajat. Onnistuneen ratkaisun saamiseksi heidän vaatimuksensa tulee ymmärtää ja ottaa huomioon. Hissin käyttäjiin kuuluvat myös muut hissiä ja porrashuonetta käyttävät henkilöt: esimerkiksi talossa vierailijat, siivoojat, postinjakajat, tavarantoimittajat, palveluntarjoajat, kotipalvelutyöntekijät, sairaankuljettajat ja palomiehet. Käyttäjiä ovat myös kaikki talon tulevat asukkaat, sillä talo itse on usein pitkäikäisempi kuin sen yksittäiset asukkaat. Hyvä hissiratkaisu vastaa myös näiden käyttäjäryhmien tarpeisiin, eikä ole ristiriidassa talon tulevaisuuden kehittämisnäkymien kanssa. Hissihanke koostuu kokonaisuudesta, jossa voidaan nähdä monta eri vaihetta. Hanke voi edetä esimerkiksi seuraavien vaiheiden kautta: Aloite, alustava pohdinta talon sisällä, tiedonhaku ja selvitys, suunnittelu, päätöksenteko, rahoituksen ja rakentamisen järjestelyt ja toteuttaminen sekä käyttöönotto ja käyttö. (Taulukko 1) Pääosa työstä hissihankkeen eteen tehdään taloyhtiön sisällä, ja tämän työn etenemiseen vaikuttavat omalta osaltaan myös suunnittelijat, konsultit ja viranomaiset omien toimiensa kautta. 9
10 Taulukko 1 Esimerkki käyttäjäkeskeisen suunnitteluprosessin mukaisista tavoitteista taloyhtiön hissihankkeessa. KÄYTTÄJÄKESKEINEN SUUNNITTELUPROSESSI HISSIHANKKEESSA Vaihe Tavoite TUNNISTETAAN TARVE Kiinteistönpidon tavoitekeskustelu on käyty. Suuntana kiinteistön kehittäminen. Hissihanke on sijoitettu talon pitkän tähtäimen suunnitelmaan. Hissin rakentamisen hyödyt nähtävillä käyttötarpeiden ja kiinteistön kehittämisen kannalta. Esimerkiksi talon toimivuuden ja arvon nostaminen. Päätös hissin suunnittelusta. YMMÄRRETÄÄN JA MÄÄRITETÄÄN KÄYTTÖYHTEYS Kiinteistön kunnon, talon koon, -muodon, -arvon ja - luonteen vaatimukset hissihankkeelle selvitetään. Hissin rakentamisen mahdollisuudet alustavasti selville. Talon tilojen ja niiden toimivuuden, sekä liikkumisen tarpeiden vaatimusten selvittäminen. Huomioidaan liikkumisen tarpeissa asuinkerrokset, varastot, sauna, kellari, ullakko, piha, ym. Talon ensi- ja toissijaisten, nykyisten ja tulevien käyttäjien vaatimukset hissiratkaisulle. Talon toiminnallisuuden arviointi ja parantamisen mahdollisuudet. ERITELLÄÄN VAATIMUKSET Toiminnalliset vaatimukset: Saavutettavuus: piha kellari asuinkerrokset ullakko Esteettömyys: kulku helppoa ja esteetöntä kaikille, esimerkiksi. lastenrattailla kulku pihalta asuntoon. Erilaisissa elämäntilanteissa olevien asukkaiden taloudelliset mahdollisuudet: vaatimukset rahoitusratkaisuille. Muiden käyttäjien vaatimukset: kuten. postinkuljetus, siivous, kotipalvelu, sairaankuljetus, palomiehet, vieraat, tulevat asukkaat. Viranomaisvaatimukset: Asemakaavoitus, rakennusvalvonta, rakennussuojelu, paloviranomaiset. Avustusten saamisen vaatimukset TUOTETAAN SUUNNITTELURATKAISUJA Hissiratkaisu teknisesti ja toiminnallisesti Hissin sijoitus, porraskäytävän muutokset sekä muiden mahdollisesti muuttuvien tilojen huomiointi suunnitelmissa. Rahoitusratkaisut taloyhtiölle ja asukkaille sopiviksi. Taloyhtiölle sopivan urakkamuodon kartoitus ja valinta. Hissi tuli taloon käyttäjälähtöinen selvitys I Raportti I RR, KR,KT 9 10 Suomen ympäristö 794
11 ARVIOIDAAN RATKAISUJA Palaute suunnitelmista asukkailta, ammattilaisilta ja viranomaisilta. Hissiratkaisut Rahoitusratkaisut Toteuttamisratkaisut RATKAISU TÄYTTÄÄ VAATIMUKSET Toteutettava tai vaihtoehtoiset hissi-, toteutus- ja rahoitusratkaisut selvillä. Ratkaisu vastaa käyttäjien tarpeeseen, viranomaisten vaatimuksiin ja synnyttää talolle arvoa. Hissin rahoittamisesta ja hankkeen toteuttamisesta päätetään. RATKAISU EI TÄYTÄ VAATIMUKSIA UUSI SUUNNITTELUKIERROS Ratkaisu tai osa ratkaisusta ei täytä vaatimuksia, esimerkiksi rahoituksen osalta. TAI Suunnitelmissa nähdään vielä parannettavaa. Uudelle suunnittelukierrokselle, hissi-, rahoitus- tai toteutussuunnitelmia kehitetään. TAI Hissin rakentamiselle ei nähdä mahdollisuuksia. Hissihanke lykätään myöhempään ajankohtaan todeten, ettei se ole tällä hetkellä mahdollinen. Asukkaan kokemus käyttäjänä suhteessa hankkeeseen muodostuu monella eri tasolla. Hissi tuli taloon -tutkimuksessa käyttäjäkokemusta on tarkasteltu kolmella tasolla: 1) asukkaan ja prosessin välinen suhde (tarkoituksenmukaisuus, käytettävyys, mielihyvä), 2) asukkaan kokemukset fyysisessä ja sosiaalisessa kontekstissa sekä 3) ajallinen kokemuksellisuus. (Asukaslähtöisen perusparantamisen kehitystarpeet, IKE esitutkimus, Taulukko 2) Asukkaan ja prosessin välinen suhde tarkastelee sitä, miten erilaiset osakkaat asukkaina tai sijoittajina kokevat hissihankkeen sen eri vaiheissa. Asukkaiden kokemuksia fyysisessä kontekstissa tarkastellaan hissin tuomien arjen muutosten kautta ja kokemuksia sosiaalisessa kontekstissa tarkastellaan taloyhtiön, osakkaiden ja hankkeeseen liittyneiden ammattilaisten ja viranomaisten välillä. Kokemuksen ajallisuutta tarkastellaan hissiin liittyvien mielikuvien ja yhteisöllisen etenemisen toimintatapojen avulla
12 Taulukko 2: Käyttäjäkokemuksen eri tasot hissihankkeen kannalta tarkasteltuna. Tässä taulukossa käyttäjä = asukas. Hissin käyttäjiä ovat myös muut kuin asukkaat. (Viite IKE tutkimus, Hyvä asuminen 2010) Käyttäjäkokemuksen osat Kuvaus Määritelmä hissihankkeessa Käyttäjä KÄYTTÄJÄ Tuotteen todellisen loppukäyttäjän edustaja, ei välttämättä asiakas tai ostaja. Keinonen, Turkka; Jääskö, Vesa (toim. 2004). Tuotekonseptointi. Teknologiateollisuus ry, Helsinki Asukas, jonka rooleina voi olla omistaja, vuokralainen tai sijoittaja. Erilaisissa elämäntilanteissa olevat asukkaat. Käyttäjä + toiminta TOIMINTA (FUNKTIO) Tuotteen ominaisuudet tekevät tuotteen tarkoituksenmukaisen käytön mahdolliseksi. Jordan, Patrick (1999). Designing Pleasurable Products: An Introduction to the New Human Factors. Taylor & Francis, London. Asumisen ja asuinympäristön parantaminen ja kehittäminen toimivaksi, ajanmukaiseksi ja turvalliseksi. Käyttäjä + toiminta+ käytettävyys KÄYTETTÄVYYS Laajuus, jolla tietyt käyttäjät pystyvät käyttämään tuotetta tietyssä käyttötilanteessa saavuttaakseen tietyt tavoitteet tehokkaasti, tuottavasti ja tyytyväisyyttä tuottaen. ISO/IEC (1998) Guidance on Usability. Tehokas, toimiva ja mutkaton hissinhankintaprosessi: valmistelu-, suunnittelu-, toteutus- ja käyttövaiheissa. Talon toimivuuden ja monipuolisen käytön tukeminen. Käyttäjä + toiminta + käytettävyys + mielihyvä MIELIHYVÄ Tuote voi tarjota fyysistä, sosiaalista, psykologista ja ideologista mielihyvää. Jordan, Patrick (1999). Designing Pleasurable Products: An Introduction to the New Human Factors. Taylor & Francis, London. Asukkaan persoonaa, elämäntilannetta ja elämäntapaa tukevat toimintamallit, tuotteet ja palvelut. Käyttöympäristö (Konteksti) KÄYTTÖYMPÄRISTÖ (KONTEKSTI) Tuotteen fyysinen ja sosiaalinen käyttöympäristö. Nielsen, Jakob (1994). Usability Engineering. Morgan Kaufmann, San Francisco. Kerrostalo asuinalueella. Hankkeen sosiaaliset vaikutukset: naapurit, rakennusmiehet ja isännöitsijä. Kokemuksen ajallisuus KOKEMUKSEN AJALLISUUS Kokemus rakentuu kerros kerrokselta ajan myötä. Sanders, Elizabeth B.-N (viitattu ). From User-Centered to Participatory Design Approaches. Asukkaan ja rakennuksen elämänsykli: kokemukset, nykytilanne ja tulevat tarpeet. Hissinhankintaprosessin läpiviemisen kokemukset: valmistelu-, suunnittelu-, toteutus- ja käyttövaiheissa. TAULUKKO 2: Käyttäjäkokemuksen eri tasot hissihankkeen kannalta tarkasteltuna. Tässä taulukossa käyttäjä = asukas. Hissin käyttäjiä ovat myös muut kuin asukkaat. (Viite IKE tutkimus, Hyvä asuminen 2010) 12 Suomen ympäristö 794 Hissi tuli taloon käyttäjälähtöinen selvitys I Raportti I RR, KR,KT 11
13 2.2 Tutkimusmenetelmät Hissi tuli taloon projektin tavoitteena oli selvittää toteutettujen hissihankkeiden suunnittelu-, päätöksenteko- ja rakentamisprosesseja kuudessa eri taloyhtiössä. Projektin tuloksena haetaan toimivia ja asukaslähtöisiä käytäntöjä asunto-osakeyhtiömuotoisen kiinteistön hissien rakentamisen edistämiseksi vanhoihin kerrostaloihin. Tavoitteena on tunnistaa hissihanketta eri vaiheissa hidastavat tai edistävät tekijät sekä menestyksekkäät toimintatavat. Päätöksentekijöinä taloyhtiön hissihankkeessa ovat osakkaat ja heidän näkökulmansa ja kokemuksensa ovat päätöksenteossa ratkaisevia. Käyttäjätutkimus koostui kunkin kuuden tutkimuksessa mukana olleen taloyhtiön hissihankkeen taustatietoja kartuttavista asiantuntijahaastatteluista (1), asukaskokemuksia luotaavasta ryhmäkeskustelusta (2b) ja siihen liittyvästä ennakkotehtävästä (2a), sekä asiantuntijaworkshopista (3), jossa tutkimuksen tuloksia tarkasteltiin ja kehitystarpeita pohdittiin. Hissi tuli taloon tutkimuksessa käytettiin käyttäjälähtöisiä menetelmiä. Tutkimuksessa oli mukana kuusi taloyhtiötä, joissa toistettiin sama tutkimuspaketti: asiantuntijahaastattelut, ennakkotehtävä ja ryhmäkeskustelu. Asiantuntijahaastatteluiden tavoitteena oli saada perustietoa taloyhtiöstä, kiinteistössä toteutetuista korjaus- ja kehittämishankkeista, sekä hissihankkeen toteuttamisen eri vaiheista. Asiantuntijoita tässä tutkimuksessa olivat taloyhtiön hissihankkeen aikaiset isännöitsijä ja hallituksen puheenjohtaja tai muu hallituksen jäsen. Joidenkin talojen osalta hissihankkeen aikaisia avainhenkilöitä ei ollut enää tavoitettavissa, kun hankkeesta saattoi olla kulunut jo useampia vuosia. Näissä tapauksissa haastateltiin tutkimuksen kannalta muuten keskeistä toimijaa, kuten Kuopiossa paikallista isännöitsijää, jonka asiakaskohteissa hissihankkeita on ollut vireillä. Ryhmäkeskustelu [focus group] ja ennakkotehtävä toteutettiin jokaisessa taloyhtiössä erillisenä. Ryhmäkeskustelun tavoitteena oli syventää asiantuntijahaastatteluiden tuomaa tietoa hissihankkeista erilaisten kiinteistön omistaja-asukkaiden ja sijoittajien kokemuksilla hissihankkeen vaiheista ja hissin merkityksistä kiinteistössä. Talokohtaisiin ryhmäkeskusteluihin tavoiteltiin 5-6 taloyhtiön omistajaasukasta, sijoittajaa tai vuokralaista. Ennen ryhmäkeskustelua osallistujille lähetettyjen ennakkotehtävien avulla kartoitettiin asukkaiden odotuksia, tarpeita ja kokemuksia hissin tuloon liittyen. Tavoitteena oli saada näkyviin asukkaiden näkemykset ja tarpeet hissin suhteen, sekä ajallisen kokemuksen merkitys. Ennakkotehtävän tarkoituksena oli palauttaa hissihankkeen kokemukset osallistujien mieliin, valmistaa osallistujia ryhmäkeskusteluun sekä toimia keskustelun pohjana. Ryhmäkeskustelun teemoina olivat asukkaiden kokemukset hissinhankintaprosessin eri vaiheissa, hissin ja porrashuoneen vastaavuus asukkaiden käytön tarpeisiin sekä kotitalon arviointi asumisviihtyvyyden ja -tarpeiden kannalta. 13
14 Ryhmäkeskustelua edeltäneen ennakkotehtävän avulla osallistujat palauttivat mieleen hissin tuloon liittyneitä kokemuksia, ajatuksia ja odotuksia. Mitä hissistä ajatellaan nyt, ovatko mielikuvat muuttuneet? Ryhmäkeskustelussa asukkaiden kokemukset peilattiin aikajanalle hissihankkeen eri vaiheissa. Millaisia pullonkauloja hissihankkeessa oli? Mitkä olivat suurimmat vaikeudet? Missä olisi parannettavan varaa? Mihin hanke olisi voinut kaatua? Millaisia hyviä käytäntöjä hankkeessa oli? Mitkä toimintatavat auttoivat hanketta onnistumaan? Hissin käytön kokemuksista keskusteltiin. Miten hissi ja porraskäytävä ovat vastanneet käyttötarpeitani? Asiantuntijahaastatteluiden ja ryhmäkeskusteluiden pohjalta esiin nousseita teemoja esiteltiin ja kehitystarpeita sekä ehdotuksia työstettiin asiantuntijaseminaarissa (asiantuntija-workshop), jonne kutsuttiin hissihankkeiden tai hissiratkaisuiden parissa työskenteleviä ammattilaisia. Tutkimuksen osatehtävässä (Luku 4) analysoitiin toteutuneet suunnittelu- ja rakentamisprosessit sekä selvitettiin hissien rahoitusmallit ja kustannukset (ARA: n avustukset). Osuuden toteutti Oulun yliopiston arkkitehtuurin osasto. Suunnittelun näkökulmia selvitettiin arkkitehtien haastatteluilla. Lisäksi haastateltiin kaupunkien kaavoituksen, palo- ja pelastustoimen sekä muita edustajia. Tutkimuksessa seurattiin myös Oulun Pokkisessa sijaitsevaa kohdetta, jossa hissihanke oli tutkimuksen aikaan vireillä. Tutkimuksen taloyhtiökohteisiin ja niiden hissiratkaisuihin on tutustuttu paikan päällä, sekä piirustusten ja hissitoimittajien materiaalien avulla. Taloyhtiökohtaiset kustannustiedot löytyvät liitteestä Suomen ympäristö 794
15 Osa II Kolme kaupunkia, kuusi taloyhtiötä, 18 hissiä: Kokemuksia hissihankkeista 15
16 3 Asukkaiden ja taloyhtiön hissihanke 3.1 Tarkastelutapa Jokaisen taloyhtiön kohdalta selvitettiin, millaisia korjaus- tai kehityshankkeita taloyhtiössä on tehty ja missä kohdassa kiinteistön korjaushistoriaa hissihanke on toteutunut (ks. kuva alla). Se, millaisia korjaushankkeita talossa on tehty ennen hissiä ja mitä kiinteistössä mahdollisesti tullaan lähitulevaisuudessa tekemään, kertoo osaltaan kuinka paljon kokemusta talossa on kiinteistön kunnossapidosta. Hissihankkeen toteuttaminen ei useimmissa tapauksissa ole aivan ongelmatonta, mutta taloyhtiön kokemus korjaus- tai kehittämishankkeista auttaa hissihankkeen eteenpäin viemisessä. Hissihankkeen toteuttamista suunniteltaessa on katsottava koko korjaustoiminnan tilaa pitkällä tähtäimellä, kuten rahoituksen järjestämiseksi niin, että kaikki tarpeelliset korjaushankkeet saadaan oikea-aikaisesti toteutettua, eikä maksurasite muodostu osakkaille kohtuuttomaksi. Taloyhtiön korjaushistorian jana kiinteistön elinajalta (vihreä). Hissihankkeen sijoittuminen (tumma) suhteessa muihin korjaushankkeisiin (valkoiset). Kuvan 1962 rakennetussa talossa on tehty aikajärjestyksessä mm. julkisivuremontti (1991), lämmönjakolaitteistot (1996), hissi ( ), porrashuone (2001), antenni- ja digiverkko (2002), syöksytorvien uusiminen (2004) ja ikkunaremontti ( ). Toisena ajallisena tarkastelukohteena oli hissihankkeen kulku talossa. Taloyhtiön hissihanke jakautuu kolmeen vaiheeseen (ks. kuva seuraavalla sivulla). 1) Ensimmäisessä alustavan pohdinnan vaiheessa käydään talon sisäistä keskustelua hissihankkeesta, hissin tarpeellisuudesta ja toteuttamismahdollisuuksista. Hankkeen toteuttamisesta ei ole vielä päätöstä, ja liikkeelle lähtöä pohditaan. 2) Toisessa, hankkeen suunnittelun vaiheessa päätös tarkemmasta selvittelystä on tehty ja hankkeen työstäminen aloitetaan. Hanketta viedään aktiivisesti eteenpäin, tehdään suunnitelmat sekä valitaan rakentamisen ja rahoituksen toteutusmallit. Päätös toteuttamisesta tehdään. 3) Kolmas vaihe on toteuttamisvaihe, jolloin tarvittavat rakennustyöt tehdään ja hissi asennetaan paikalleen ja otetaan käyttöön. Tämän jälkeen hissin ja muuttuneen porraskäytävän käytön kokemukset kertyvät. Voidaan arvioida, miten hyvin hankkeessa ja ratkaisuissa onnistuttiin, miten hyvin hissi ja porraskäytävä vastaavat asukkaiden käyttötarpeita, ja miten hissi on vaikuttanut talon toimivuuteen. Tutkimukseen osallistuneissa esimerkkitaloyhtiöissä hissihankkeiden kesto keskusteluvaiheesta hissin valmistumiseen on kestänyt noin 3-5 vuotta, jopa pidempään silloin, kun hanke ei ensimmäisellä aloitekerralla ole lähtenyt liikkeelle. 16 Suomen ympäristö 794
17 Hissihanke taloyhtiössä jakautuu kolmeen vaiheeseen: ensimmäisessä vaiheessa käydään talon sisäistä keskustelua hissihankkeesta. Toisessa vaiheessa hissihanketta lähdetään aktiivisesti viemään eteenpäin. Kolmannessa, rakennusvaiheessa suunnitelmat toteutetaan ja hissi valmistuu. Tämän jälkeen kokemukset hissin vastaavuudesta käyttötarpeisiin alkavat kertyä. Taloyhtiöiden hissihankkeita eteenpäin vievät tekijät ja toimintatavat sekä hanketta estävät tai hidastavat tekijät kartoitettiin. Kokonaisnäkemykseen näistä tekijöistä vaikuttivat taloyhtiön hallituksen jäsenen, isännöitsijän ja asukkaiden näkemykset. (Kuva alla) Ryhmäkeskustelun ja asiantuntijahaastattelujen pohjalta kartoitettiin hissihanketta edistäneitä ja hidastaneita tekijöitä. Ryhmäkeskusteluissa käytiin läpi asukkaiden arviot lopputuloksesta sekä hissin ja porrashuoneen käytöstä ja näiden vastaavuudesta käyttötarpeisiin. Yleisesti asukkaat kokivat tehdyt ratkaisut positiivisiksi ja onnistuneiksi, vaikka parannettavaakin nähtiin. Jotkin toteutetut ratkaisut harmittivat, kun nähtiin, että asia olisi voitu tehdä paremmin. 3.2 Esimerkkitaloyhtiöt Tutkimus toteutettiin samankaltaisena kuudessa taloyhtiössä. Taloyhtiöistä kaksi sijaitsee Helsingissä, yksi Kuopiossa ja kolme Oulussa. Taloyhtiöt ovat erilaisia, eri ikäisiä ja kokoisia ja edustavat eri tavoin toteutettuja hissihankkeita. Helsingistä mukana oli yksi 1890-luvulla rakennettu ns. asuinkerrostalo, johon toteutettiin neljä paljon suunnittelua vaatinutta hissiratkaisua, sekä 1960-luvulla rakennettu iso 120-asuntoinen taloyhtiö, jonka viiteen porraskäytävään hissin toteutus oli suhteellisen helppo. Kuopiosta mukana oli 1970-luvun taloyhtiö, jossa hissihanke on toteutettu jo vuonna 1997, ja joka oli pitkään ainoa hissihankkeen toteuttanut kuopiolainen asunto-osakeyhtiö. Oulusta mukana oli kolme erilaista 1950-luvulla rakennettua taloa, joista yksi sijaitsee keskustassa, yhteen hissi on toteutettu tuuletusparvekkeen paikalle rungon ulkopuolelle, ja yhdessä hissikuilu oli valmiina. Taloja valitessa pyrittiin saamaan edustus erilaisista, mutta myös tyypillisistä hissittömistä taloista. 17
18 As Oy Kruununhaka Kiinteistön korjaushistoria Rakennettu asuntoa, osa liikehuoneistoja 71m²-270m² 7 porrasta, 4 hissiä 4 (+1) kerrosta 1970-luvulta lähtien talossa yksityisomistus lisääntyy 1985 Vesikatto uusittu 1989 Julkisivu uusittu 1992 Putkiremontti Ikkunoita korjattu tarpeen mukaan Porrashuoneet 2000 Hissi Sähköt uusittu Saunaosasto Tulossa joskus: Ikkunaremontti Talo on rakennettu 1898, ja se on ollut 1920 luvulta n luvulle pääosin yhdistysten omistuksessa. Kiinteistössä on tehty suuria remontteja 1970-luvun jälkeen, jolloin asuntoja on siirtynyt yksityishenkilöiden omistukseen. Talossa asuu kaiken ikäisiä ihmisiä, myös perheitä, mutta tällä hetkellä ei pieniä lapsia. Asunnot ovat isoja. Estetiikka-asiat ovat talossa tärkeitä. Talon arvokkaat pääporrashuoneet haluttiin säilyttää hissittöminä. Osaan asunnoista hissi-yhteys järjestettiin ns. kakkosportaiden kautta. Talossa toteutettiin neljä toisistaan poikkeavaa hissiratkaisua. Hissi 1 Hissi 2 18 Suomen ympäristö 794